Thyreoxenus

Thyreoxenus er en slekt av biller som hører til familien kortvinger. Denne gruppen lever i et tett samliv med termitter.

Utseende 
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Gruppen følger termittenes utbredelse og er for det aller meste tropiske. Denne slekten lever i den neotropiske økosonen, og er også kjent fra Java og Salomonøyene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Corotocina
 Slekten Thyreoxenus Mann, 1923
 Thyreoxenus albidus Seevers, 1946
 Thyreoxenus autuorii Silvestri, 1946
 Thyreoxenus boliviae Seevers, 1946
 Thyreoxenus brevitibialis Seevers, 1946
 Thyreoxenus convexinotus Seevers, 1946
 Thyreoxenus cucullatus Seevers, 1946
 Thyreoxenus javanicus Kistner, 1982
 Thyreoxenus majorMann, 1923
 Thyreoxenus parvicepsMann, 1923
 Thyreoxenus pulchellusMann, 1923
 Thyreoxenus solomonensis Seevers, 1937

Referanser

Kilder 
 Christopher Taylor (2012) Catalogue of Organisms - The Corotocini in their Gut-Swollen Glory.

Eksterne lenker 
 

Småkortvinger
Biller formelt beskrevet i 1923
Dyr formelt beskrevet av William Montana Mann